Þau stuðla ekki að góðri „ fjárhagslegri heilsu " . Sem dæmi má nefna að sé 10.000 króna lán ekki greitt innan 15 daga með 2.500 króna kostnaði , hækkar hún á 16. degi í 13.450 og tíu dögum síðar getur hún verið orðin 24.450 – þetta gerist á innan við mánuði frá því að lánið er veitt . Fyrirtækið Hraðpeningar nefnir dæmi um „ skynsamlega " notkun lána : „ Að nota þjónustuna þegar kortinu er synjað í matvörubúðinni . " Til að geta gert það verður maður að vera orðinn viðurkenndur viðskiptavinur fyrirtækisins ! Fullyrt er að það að geta tekið svona lán „ aukin þægindi " . Samkvæmt heimasíðu Kredia ehf. eru algengar spurningar : „ Ef ég greiði lánið mitt í dag , hvenær get ég tekið næsta lán ? Ef lán er greitt fyrir kl. 21.00 er unnt að sækja um annað lán um hádegisbil daginn eftir . " Ég spyr : En hvað svo ? Á Norðurlöndum hefur verið hægt að taka SMS-lán um nokkurn tíma og þau hafa valdið miklum vanda og stuðlað að „ skuldafangelsi " einstaklinga vegna lána sem upphaflega voru smáaurar . Erum við föst í að gera það sem er löglegt en siðlaust ? Ég skora á Alþingi að samþykkja lög sem hindra slíka starfsemi . Ég er ekki að biðja um alræðisríki hér á landi heldur um ábyrga siðferðilega hegðun og skynsemi . Félagsmálaráðherra hefur tjáð sig um þessi lán í sama anda og greinarhöfundur . Með því að skrifa þessa grein vil ég halda málinu vakandi og benda á hversu ósiðlegt er að bjóða fólki upp á falskar lausnir .